Bangunan utama Perpustakaan
**Perpustakaan Negeri Rusia** (Rusia: Российская государственная библиотекаcode: ru is deprecated ) merupakan salah satu perpustakaan negara Rusia dan ia terletak di Moscow. Ia merupakan perpustakaan terbesar di Rusia dan yang keempat terbesar di dunia dari aspek koleksi buku (kira-kira 17.5 million). Ia pernah dinamakan sebagai **Perpustakaan Negeri V. I. Lenin USSR** dari tahun 1925 sebelum dinamakan sebagai Perpustakaan Negeri Rusia pada tahun 1992. Perpustakaan ini mempunyai rak melebihi 275 km dengan lebih daripada 43 juta bahan, termasuk 17 juta buku dan bahan serial, 13 juta jurnal, 350 ribu skor muzik dan rekod bunyi, 150,000 peta dan sebagainya. Koleksinya terdiri daripada 247 jenis bahasa di dunia dengan kira-kira 29 peratus daripada koleksinya bahasa asing.

Dari tahun 1922 sehingga 1991, sekurang-kurangnya satu buah daripada setiap buku yang diterbitkan dalam USSR perlu diserahkan kepada perpustakaan ini, dan praktis yang sama diteruskan sehingga hari ini di mana undang-undang telah menetapkan perpustakaan sebagai tempat untuk menyimpan salinan "wajib" untuk setiap penerbitan dalam Rusia.

Sejarah
-------

Poskad abad ke-19 yang menampilkan bangunan lama Perpustakaan Negeri Rusia yang menghadap Kremlin
Bangunan baharu perpustakaan
Perpustakaan telah ditubuhkan pada 1 Julai 1862 sebagai perpustakaan awam percuma pertama Moscow dengan dinamakan sebagai *Perpustakaan Muzium Awam Moscow dan Muzium Rumiantsev* atau *Perpustakaan Rumiantsev*. Ia digelar "Leninka". Muzium Rumyantsev merupakan kompleks muzium awam pertama di Moscow, dan menempatkan koleksi Seni Nikolai Petrovich Rumyantsev, yang telah diberikan kepada rakyat Rusia dan dipindahkan dari St. Petersburg ke Moscow. Sumbangan ini termasuklah semua buku dan manuskrip termasuk juga koleksi numismatik dan etnografi yang banyak. Ia juga terdapat kira-kira 200 buah lukisan dan lebih daripada 20,000 cetakan yang telah dipilih dari kolesi Hermitage di St. Petersburg, dapat dilihat dalam apa yang disebut Rumah Pashkov (istana, yang ditubuhkan antara 1784 dan 1787, berdekatan Kremlin). Tsar Alexander II dari Rusia telah menyumbangkan lukisan *The Appearance of Christ before the People* oleh Alexander Andreyevich Ivanov semasa pembukaan muzium ini.

Pada tahun-tahun mendatang kemudian, koleksi muzium berkembang dengan sumbangan bahan dan wang yang menyebabkan muzium kemudiannya menjadi tempat penyimpanan lebih banyak koleksi lukisan Eropah Timur yang penting. Koleksi terus berkembang dan menyebabkan bangunan Rumah Pashkov tidak mampu menampung lebih banyak koleksi dan bangunan kedua dibina bersebelahan muzium selepas abad ke-20 untuk menempatkan lukisan itu khususnya.

Selepas Revolusi Oktober koleksinya semakin berkembang dan menyebabkan kekurangan ruang. Masalah kewangan yang teruk turut timbul, memandangkan banyak wang dibelanjakan untuk Muzium Pushkin, yang baharu sahaja selesai beberapa tahun sebelum itu. Oleh itu, pada tahun 1925, diputuskan untuk membubarkan Muzium Rumyantsev dan koleksinya diserahkan kepada muzium-muzium dan institusi di dalam Rusia. Sebahagian telah diserahkan kepada Muzium Pushkin termasuklah seni dan antik Eropah Timur. Rumah Pashkov (di Jalan Mokhovaya) telah dinamakan semula sebagai "Bangunan Lama Perpustakaan Negeri Rusia". Bangunan arkib lama di Jalan Mokhovaya dan Vozdvizhenka telah dirobohkan dan digantikan dengan bangunan baharu.

Peringkat pertama pembinaan, direka oleh Vladimir Shchuko dan Vladimir Gelfreikh pada tahun 1927–1929, telah diberi kuasa pada tahun 1929 dan bermula pada 1930. Peringkat pertama siap pada tahun 1941. Dalam proses itu, bangunan itu menjadi  *Neoklasisisme moden* ciri-ciri luaran Istana Soviet (direka oleh Shchuko dan Gelfreikh). Bahagian terakhir plan Shchuko merupakan dewan bacaan dengan 250 buah tempat duduk yang dibuka pada tahun 1945; dengan penambahan berterusan sehingga tahun 1960. Pada tahun 1968, perpustakaan telah mencapai had kapasitinya, dan pembinaan depositori baharu dilancarkan di Khimki yang diperuntukkan untuk menyimpan surat khabar, karya saintifik dan buku-buku permintaan rendah dari kawasan penyimpanan utama. Peringkat pertama perpustakaan Khimki telah siap pada tahun 1975.

Pada tahun 1925, kompleks ini dinamakan **Perpustakaan Negeri V. I. Lenin USSR** sebelum ditukar menjadi Perpustakaan Negeri Rusia pada tahun 1992 atas arahan Presiden Boris Yeltsin.

Nota
----

1. ↑
2. ↑  "Russian State Library". *Official library website*. Dicapai pada 20 November 2010.
3. ↑  "Russian State Library". Dicapai pada 2 April 2014.
4. ↑  "History of the Russian State Library (in Russian). 1917–1941, p. 4". Diarkibkan daripada yang asal pada 2008-02-09. Dicapai pada 2008-12-10. Unknown parameter `|deadurl=` ignored (bantuan)
5. ↑  Ikonnikov, A. V. (1984). *Architecture of Moscow, 20th Century. [Arkhitektura Moskvy. XX vek]* (dalam bahasa Russian). Moskovsky Rabochy. m/s. 98–99.CS1 maint: unrecognized language (link)
6. 1 2  "History of the Russian State Library (in Russian). 1945–1992, p. 1". Diarkibkan daripada yang asal pada 2008-02-24. Dicapai pada 2008-12-10. Unknown parameter `|deadurl=` ignored (bantuan)
7. ↑  Stuart, Mary (April 1994). "Creating a National Library for the Workers' State: The Public Library in Petrograd and the Rumiantsev Library under Bolshevik Rule". *The Slavonic and East European Review*. **72** (2): 233–258.

Bacaan tambahan
---------------

* Edward Kasinec, "A Soviet Research Library Remembered," *Libraries & Culture,* vol. 36, no. 1 (Winter 2001), pp. 16–26. In JSTOR.

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Perpustakaan Negeri Rusia*** |


|  |  |
| --- | --- |
|  | Wikidata mempunyai sifat: 
* ***RSL ID (person) (P947)*** (lihat penggunaan)
 |

|  |  |
| --- | --- |
|  | Wikidata mempunyai sifat: 
* ***RSL scanned publication ID (P1815)*** (lihat penggunaan)
 |

|  |  |
| --- | --- |
|  | Wikidata mempunyai sifat: 
* ***RSL editions (P1973)*** (lihat penggunaan)
 |

* Official website
* Satellite image of the Russian State Library, centered on the main entrance
* Made in Russia: Russian State Library

Koordinat: 55°45′07″N 37°36′35″E﻿ / ﻿55.75194°N 37.60972°E﻿ / 55.75194; 37.60972

| Kawalan kewibawaan Sunting ini di Wikidata |
| --- |
| Umum | 
* ISNI
	+ 1
* VIAF
	+ 1
* WorldCat Identities
	+ 1

 |
| Perpustakaan negara | 
* Norway
* Perancis (data)
* Jerman
* Israel
* Amerika Syarikat
* Latvia
* Republik Czech
	+ 2
* Australia
* Croatia
* Poland
* Sweden
* Vatican

 |
| Pangkalan data saintifik | 
* CiNii (Jepun)

 |
| Lain-lain | 
* SUDOC (Perancis)
	+ 1

 |